Komuna e Gjakovës

Gjakova është qytet në pjesën perëndimore të Kosovës në pozitën gjeografike 42.39° veri, 20.43° lindje. Ai shërben si qendër administrative për komunën me të njëjtin emër. Zanafillën e ka qysh nga shekulli i XV kur u bë qendër e njohur zejtare e tregtare me emrin Jakovë. thumb|right|Gjakova thumb|right|Qendra e Gjakovës thumb|right|Gjakova natën

Sot Gjakova shtrihet në mes të kodrës së Çabratit në perëndim, përroit Llukac në lindje, dhe lumit Erenik ne jug dhe jug-perëndim. Përroi Krena e përshkon përmes qytetin. Popullsia është rreth 115,000 banor.

Historia
Qyteti përmban një sërë monumentesh nga e kaluara e pasur kulturore. Lagja historike e qytetit është Mëhalla e Hadumit ku edhe gjinden tregu i vjetër dhe Xhamia e Hadumit me vlera te veçanta arkitektonike. Ky treg u dogj gjate luftës se vitit 1999 por tanimë është rindërtuar. Ndërsa biblioteka e xhamisë humbi dorëshkrimet e rralla qe nga koha e themelimit.

Qyteti luajti rol të rëndësishëm gjatë lëvizjes kombëtare të Lidhjes së Prizrenit. Gjenerali i Portës së Lartë Maxhar Pasha u vra në një betejë të përgjakshme me forcat e Lidhjes pranë kullës së Abdullah Pashë Drenit.

Kultura
Gjakova ka katër shkolla te mesme, shkollën e muzikës "Prenk Jakova" si dhe Fakultetin e Edukimit "Bajram Curri". Trupa e teatrit profesionist të Gjakovës shërben si Teatër Kombëtar i Kosovës. Kori i burrave udhëhiqet nga dirigjenti dhe kompozitori Rauf Dhomi ndërsa kori i grave nga dirigjentja Arta Topalli. Grupi letrar quhet "Gjon Nikollë Kazazi."

Sporti
Klubet sportive gjakovare në ligat më të larta të Kosovës quhen "Vëllaznimi".

Muhall't (Lagjet) e Gjakovës

 * Mëhalla e Hadumit
 * Mëhalla e Cullakëve
 * Mëhalla e Haxhi Ymerit
 * Mëhalla e Gerqarve
 * Mëhalla e Geces
 * Mëhalla e Qylit
 * Mëhalla e Honkes
 * Mëhalla e Sefes
 * Mëhalla e Mulla Jusufit
 * Orize
 * Blloku i Ri

Lidhje të jashtme

 * Kuvendi Komunal Gjakovë - faqe zyrtare
 * Gjakovainfo.com - faqe personale
 * Raport në anglisht mbi periudhën e luftës - faqe zyrtare e OSCE-KVM
 * Dokument mbi popullsinë në Gjakove - formatit .PDF (anglisht)

Djakovica